CELEX: 32020D1791
Language: el
Date: 2020-11-16 00:00:00
Title: Απόφαση (ΕΕ) 2020/1791 του Συμβουλίου της 16ης Νοεμβρίου 2020 με την οποία επιτρέπεται στη Γαλλία να εφαρμόσει μειωμένο συντελεστή για ορισμένους έμμεσους φόρους στο «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν

1.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 402/7
               
            
         ΑΠΟΦΑΣΗ (ΕΕ) 2020/1791 ΤΟΥ ΣΥΜΒΟΥΛΙΟΥ
         της 16ης Νοεμβρίου 2020
         με την οποία επιτρέπεται στη Γαλλία να εφαρμόσει μειωμένο συντελεστή για ορισμένους έμμεσους φόρους στο «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 349,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη του Ευρωπαϊκού Κοινοβουλίου (1),
         Αποφασίζοντας σύμφωνα με ειδική νομοθετική διαδικασία,
         Εκτιμώντας τα ακόλουθα:
         
                     (1)
                  
                  
                     Η απόφαση αριθ. 189/2014/ΕΕ του Συμβουλίου (2) επιτρέπει στη Γαλλία να εφαρμόσει, για το «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν και πωλείται στην ηπειρωτική Γαλλία, μειωμένο συντελεστή ειδικού φόρου κατανάλωσης που μπορεί να είναι κατώτερος από τον ελάχιστο συντελεστή ειδικού φόρου κατανάλωσης που προβλέπεται από την οδηγία 92/84/ΕΟΚ του Συμβουλίου (3), αλλά δεν μπορεί να είναι κατώτερος από τον κανονικό εθνικό συντελεστή ειδικού φόρου κατανάλωσης για την αλκοόλη κατά ποσοστό άνω του 50 %. Ο μειωμένος συντελεστής ειδικού φόρου κατανάλωσης περιορίζεται σε ετήσια ποσόστωση 144 000 εκατόλιτρων καθαρής αλκοόλης. Η εν λόγω έγκριση λήγει στις 31 Δεκεμβρίου 2020.
                  
               
                     (2)
                  
                  
                     Στις 18 Οκτωβρίου 2019, οι γαλλικές αρχές ζήτησαν από την Επιτροπή να υποβάλει πρόταση απόφασης του Συμβουλίου για την παράταση του χρονικού ορίου της άδειας που προβλέπεται στην απόφαση αριθ. 189/2014/ΕΕ, με υψηλότερη ποσόστωση, για νέα περίοδο επτά ετών, από την 1η Ιανουαρίου 2021 έως τις 31 Δεκεμβρίου 2027.
                  
               
                     (3)
                  
                  
                     Λόγω της μικρής κλίμακας της τοπικής αγοράς, τα αποστακτήρια των τεσσάρων εξόχως απόκεντρων περιοχών που καλύπτονται από την εν λόγω έγκριση μπορούν να αναπτύξουν τις δραστηριότητές τους μόνον εφόσον έχουν επαρκή πρόσβαση στην αγορά της ηπειρωτικής Γαλλίας, η οποία αποτελεί την κύρια διέξοδο για το ρούμι τους (65 % της συνολικής παραγωγής ρουμιού). Η δυσκολία για το «παραδοσιακό ρούμι» να ανταγωνιστεί στην αγορά της Ένωσης οφείλεται σε δύο παραμέτρους: το υψηλότερο κόστος παραγωγής και τους υψηλότερους φόρους ανά φιάλη, δεδομένου ότι το «παραδοσιακό» ρούμι διατίθεται συνήθως στην αγορά με υψηλότερο αλκοολικό τίτλο και σε μεγαλύτερες φιάλες.
                  
               
                     (4)
                  
                  
                     Το κόστος παραγωγής στην αλυσίδα αξίας του τομέα «ζαχαροκάλαμο-ζάχαρη-ρούμι» στις τέσσερις εξόχως απόκεντρες περιοχές είναι υψηλότερο από ό,τι σε άλλες περιοχές του κόσμου. Συγκεκριμένα, το κόστος των συστατικών και της παραγωγής επηρεάζεται σημαντικά από τη μεγάλη απόσταση, τη δύσκολη μορφολογία και το κλίμα των τεσσάρων εξόχως απόκεντρων περιοχών. Επιπλέον, το κόστος εργασίας είναι υψηλότερο από ό,τι ισχύει στις γειτονικές χώρες, καθώς στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν εφαρμόζεται η γαλλική νομοθεσία για την κοινωνική ασφάλιση. Οι εν λόγω εξόχως απόκεντρες περιοχές υπόκεινται επίσης στα πρότυπα περιβάλλοντος και ασφάλειας της Ένωσης, τα οποία συνεπάγονται σημαντικές επενδύσεις και δαπάνες που δεν έχουν άμεση σχέση με την παραγωγικότητα, ακόμη και αν μέρος των επενδύσεων αυτών συγχρηματοδοτείται από τα διαρθρωτικά ταμεία της Ένωσης. Επιπλέον, τα αποστακτήρια των εν λόγω εξόχως απόκεντρων περιοχών είναι μικρότερα από τα διυλιστήρια διεθνών ομίλων. Αυτό οδηγεί σε υψηλότερο κόστος παραγωγής ανά μονάδα προϊόντος.
                  
               
                     (5)
                  
                  
                     Το «παραδοσιακό» ρούμι που πωλείται στην ηπειρωτική Γαλλία διατίθεται συνήθως σε μεγαλύτερες φιάλες (το 36 % του ρουμιού πωλείται σε φιάλες του 1 λίτρου) και σε υψηλότερα επίπεδα αλκοόλης (κυμαινόμενα μεταξύ 40° και 59°) σε σχέση με τα ανταγωνιστικά προϊόντα με βάση το ρούμι, τα οποία διατίθενται συνήθως σε φιάλες των 0,7 λίτρων σε 37,5°. Τα υψηλότερα επίπεδα περιεκτικότητας σε αλκοόλη έχουν ως αποτέλεσμα, με τη σειρά τους, υψηλότερους ειδικούς φόρους κατανάλωσης, υψηλότερη «cotisation sur les boissons alcooliques» (γνωστή επίσης ως «vignette sécurité sociale») (VSS) και, επιπλέον, υψηλότερο φόρο προστιθέμενης αξίας (ΦΠΑ) ανά λίτρο πωληθέντος ρουμιού. Έτσι, ένας μειωμένος συντελεστής ειδικού φόρου κατανάλωσης που δεν είναι κατώτερος από τον κανονικό εθνικό συντελεστή ειδικού φόρου κατανάλωσης για την αλκοόλη κατά ποσοστό που υπερβαίνει το 50 %, παραμένει αναλογικός προς το σωρευτικό πρόσθετο κόστος που οφείλεται στο υψηλότερο κόστος παραγωγής και τον υψηλότερο ειδικό φόρο κατανάλωσης, τη VSS και τον ΦΠΑ.
                  
               
                     (6)
                  
                  
                     Θα πρέπει, συνεπώς, να ληφθεί επίσης υπόψη το πρόσθετο κόστος της δεκαετούς πρακτικής που συνίσταται στο να πωλείται «παραδοσιακό ρούμι» με υψηλότερο επίπεδο αλκοόλης, γεγονός που έχει ως αποτέλεσμα υψηλότερους φόρους.
                  
               
                     (7)
                  
                  
                     Το προς έγκριση φορολογικό πλεονέκτημα, το οποίο θα καλύπτει τόσο τους εναρμονισμένους ειδικούς φόρους κατανάλωσης όσο και τη VSS, πρέπει να παραμείνει αναλογικό, ώστε να μην υπονομεύονται η ακεραιότητα και η συνοχή της έννομης τάξης της Ένωσης, συμπεριλαμβανομένης της διασφάλισης ανόθευτου ανταγωνισμού στην εσωτερική αγορά και στον τομέα των κρατικών ενισχύσεων.
                  
               
                     (8)
                  
                  
                     Το φορολογικό πλεονέκτημα δεν έχει, μέχρι σήμερα, επιπτώσεις στην εσωτερική αγορά, δεδομένου ότι το μερίδιο αγοράς του παραδοσιακού ρουμιού έχει μειωθεί κατά 11 % τα τελευταία έτη, λόγω της αυξανόμενης κατανάλωσης αλκοολούχων ποτών με βάση το ρούμι.
                  
               
                     (9)
                  
                  
                     Για να μην αναχαιτιστεί σημαντικά η οικονομική ανάπτυξη των γαλλικών εξόχως απόκεντρων περιοχών και να εξασφαλιστεί η συνέχιση του τομέα «ζαχαροκάλαμο-ζάχαρη-ρούμι» και των θέσεων εργασίας που προσφέρει στις γαλλικές εξόχως απόκεντρες περιοχές, είναι αναγκαίο να ανανεωθεί και να αυξηθεί η ετήσια ποσόστωση της άδειας που προβλέπεται στην απόφαση αριθ. 189/2014/ΕΕ.
                  
               
                     (10)
                  
                  
                     Προκειμένου να διασφαλιστεί ότι η παρούσα απόφαση δεν υπονομεύει την εσωτερική αγορά, οι ανώτατες ποσότητες ρουμιού που προέρχονται από τα γαλλικά υπερπόντια διαμερίσματα και οι οποίες μπορούν να ωφεληθούν από το εν λόγω μέτρο θα πρέπει να καθοριστούν σε 153 000 εκατόλιτρα καθαρής αλκοόλης ετησίως.
                  
               
                     (11)
                  
                  
                     Δεδομένου ότι το φορολογικό πλεονέκτημα δεν υπερβαίνει το απολύτως αναγκαίο επίπεδο για την αντιστάθμιση του πρόσθετου κόστους, ότι οι όγκοι που διακυβεύονται είναι αμελητέοι και ότι το φορολογικό πλεονέκτημα περιορίζεται στην κατανάλωση στην ηπειρωτική Γαλλία, το μέτρο δεν θίγει την ακεραιότητα και τη συνοχή της ενωσιακής έννομης τάξης.
                  
               
                     (12)
                  
                  
                     Η Γαλλία θα πρέπει να υποβάλει έκθεση παρακολούθησης στην Επιτροπή έως τις 30 Σεπτεμβρίου 2025, ώστε να παρασχεθεί η δυνατότητα στην Επιτροπή να εκτιμήσει κατά πόσον εξακολουθούν να πληρούνται οι προϋποθέσεις που δικαιολογούν την άδεια.
                  
               
                     (13)
                  
                  
                     Η παρούσα απόφαση δεν θίγει την ενδεχόμενη εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης (ΣΛΕΕ),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Κατά παρέκκλιση από το άρθρο 110 της ΣΛΕΕ, επιτρέπεται στη Γαλλία να επεκτείνει στην ηπειρωτική Γαλλία, για το «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν την εφαρμογή συντελεστή ειδικού φόρου κατανάλωσης κατώτερου από τον πλήρη συντελεστή για την αλκοόλη που ορίζεται σύμφωνα με το άρθρο 3 της οδηγίας 92/84/ΕΟΚ, καθώς και από τον συντελεστή της καλούμενης εισφοράς «Cotisation sur les boissons alcooliques» (VSS) κατώτερου από τον πλήρη συντελεστή που εφαρμόζεται σύμφωνα με την εθνική νομοθεσία.
         
         
            Άρθρο 2
            Η παρέκκλιση που προβλέπεται στο άρθρο 1 της παρούσας απόφασης εφαρμόζεται στο ρούμι όπως ορίζεται στο παράρτημα II σημείο 1 στοιχείο στ) του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου (4) έως τις 24 Μαΐου 2021 και, από τις 25 Μαΐου 2021, στο ρούμι όπως ορίζεται στο παράρτημα I σημείο 1 στοιχείο ζ) σημείο i) του κανονισμού (ΕΕ) 2019/787 του Ευρωπαϊκού Κοινοβουλίου και του Συμβουλίου (5), το οποίο παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν από ζαχαροκάλαμο που συγκομίζεται στον τόπο παρασκευής, με περιεκτικότητα σε πτητικές ουσίες εκτός αιθυλικής και μεθυλικής αλκοόλης ίση ή ανώτερη από 225 γραμμάρια ανά εκατόλιτρο καθαρής αλκοόλης και κατ’ όγκον αλκοολικό τίτλο ίσο ή ανώτερο από 40 %.
         
         
            Άρθρο 3
            
               1.   Καθένας από τους μειωμένους συντελεστές ειδικού φόρου κατανάλωσης και VSS που προβλέπονται στο άρθρο 1 και εφαρμόζονται στο ρούμι που αναφέρεται στο άρθρο 2 περιορίζεται σε ετήσια ποσόστωση 153 000 εκατόλιτρων καθαρής αλκοόλης.
            
            
               2.   Καθένας από τους μειωμένους συντελεστές ειδικού φόρου κατανάλωσης και VSS που προβλέπονται στο άρθρο 1 της παρούσας απόφασης μπορεί να είναι κατώτερος από τον ελάχιστο συντελεστή ειδικού φόρου κατανάλωσης για την αλκοόλη που καθορίζεται στην οδηγία 92/84/ΕΟΚ, αλλά δεν μπορεί να είναι κατώτερος από τον πλήρη συντελεστή για την αλκοόλη που καθορίζεται σύμφωνα με το άρθρο 3 της οδηγίας 92/84/ΕΟΚ ή τον πλήρη συντελεστή VSS για την αλκοόλη κατά ποσοστό άνω του 50 %.
            
            
               3.   Το αθροιστικό φορολογικό πλεονέκτημα που επιτρέπεται σύμφωνα με την παράγραφο 2 του παρόντος άρθρου δεν υπερβαίνει το 50 % του πλήρους συντελεστή για την αλκοόλη που καθορίζεται σύμφωνα με το άρθρο 3 της οδηγίας 92/84/ΕΟΚ.
            
         
         
            Άρθρο 4
            Το αργότερο έως τις 30 Σεπτεμβρίου 2025, η Γαλλία υποβάλλει στην Επιτροπή έκθεση παρακολούθησης βάσει της οποίας η Επιτροπή θα εκτιμήσει κατά πόσον εξακολουθούν να πληρούνται οι προϋποθέσεις που δικαιολογούν την άδεια που προβλέπεται στο άρθρο 1. Η έκθεση παρακολούθησης περιέχει τις πληροφορίες που ορίζονται στο παράρτημα.
         
         
            Άρθρο 5
            Η παρούσα απόφαση εφαρμόζεται από την 1η Ιανουαρίου 2021 έως τις 31 Δεκεμβρίου 2027.
         
         
            Άρθρο 6
            Η παρούσα απόφαση απευθύνεται στη Γαλλική Δημοκρατία.
         
         
            Βρυξέλλες, 16 Νοεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Γνώμη της 6ης Οκτωβρίου 2020 (δεν έχει ακόμη δημοσιευθεί στην Επίσημη Εφημερίδα).
         
            (2)  Απόφαση αριθ. 189/2014/ΕΕ του Συμβουλίου, της 20ής Φεβρουαρίου 2014, με την οποία επιτρέπεται στη Γαλλία να εφαρμόσει μειωμένο συντελεστή για ορισμένους έμμεσους φόρους στο «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν και με την οποία καταργείται η απόφαση 2007/659/ΕΚ (ΕΕ L 59 της 28.2.2014, σ. 1).
         
            (3)  Οδηγία 92/84/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη (ΕΕ L 316 της 31.10.1992, σ. 29).
         
            (4)  Κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου (ΕΕ L 39 της 13.2.2008, σ. 16).
         
            (5)  Κανονισμός (ΕΕ) 2019/787 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για τον ορισμό, την περιγραφή, την παρουσίαση και την επισήμανση των αλκοολούχων ποτών, τη χρήση των ονομασιών των αλκοολούχων ποτών στην παρουσίαση και επισήμανση άλλων τροφίμων, την προστασία των γεωγραφικών ενδείξεων για τα αλκοολούχα ποτά, τη χρήση της αιθυλικής αλκοόλης και των προϊόντων απόσταξης γεωργικής προέλευσης σε ποτά με αλκοόλη, και για την κατάργηση του κανονισμού (ΕΚ) αριθ. 110/2008 (ΕΕ L 130 της 17.5.2019, σ. 1).
      
      
         
            ΠΑΡΑΡΤΗΜΑ
            ΠΛΗΡΟΦΟΡΙΕΣ ΠΟΥ ΘΑ ΠΡΕΠΕΙ ΝΑ ΣΥΜΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ ΠΑΡΑΚΟΛΟΥΘΗΣΗΣ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 4
            
               1.   
               Εκτιμώμενο πρόσθετο κόστος. Πρέπει να παρέχονται πληροφορίες για κάθε είδος ρουμιού (ρούμι «agricole» και ρούμι «sucrerie») που υπόκειται σε μειωμένο συντελεστή των σχετικών έμμεσων φόρων. Οι αρχές της Γαλλίας συμπληρώνουν τον πίνακα 1 τουλάχιστον με τις ακόλουθες πληροφορίες, εφόσον είναι διαθέσιμες. Οι πληροφορίες που παρέχονται στον πίνακα 1 πρέπει να είναι επαρκείς για την αξιολόγηση του πρόσθετου κόστους που αντιμετωπίζουν οι παραγωγοί στις γαλλικές εξόχως απόκεντρες περιοχές.
               
                  Πίνακας 1
               
               
                            
                        
                        
                           Γουαδελούπη (EUR)
                        
                        
                           Γαλλική Γουιάνα (EUR)
                        
                        
                           Μαρτινίκα (EUR)
                        
                        
                           Ρεϊνιόν (EUR)
                        
                        
                           Σημειώσεις (3)
                           
                        
                     
                           Τιμή ζαχαροκάλαμου (ανά 100 kg)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Τιμή μελάσας (ανά 100 kg)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Κόστος εμπορευματικής μεταφοράς (ανά kg)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Εργατικό δυναμικό (ανά εκα)
                                 (1)
                              
                           
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Άλλες εισροές (ανά εκα) 
                                 (1)
                              
                           
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Δαπάνες απόσβεσης
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Κόστος συμμόρφωσης
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Άλλες δαπάνες 
                                 (2)
                              
                           
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Σημειώσεις στον πίνακα 1:
                           
                                       
                                          (1)
                                       
                                    
                                    
                                       Εκατόλιτρα καθαρής αλκοόλης.
                                    
                                 
                                       
                                          (2)
                                       
                                    
                                    
                                       Παρέχετε πληροφορίες σχετικά με το κόστος όσον αφορά το νερό, την ενέργεια και τα απόβλητα και άλλες σχετικές δαπάνες.
                                    
                                 
                                       
                                          (3)
                                       
                                    
                                    
                                       Παρέχετε πληροφορίες σχετικά με όλες τις προδιαγραφές και διευκρινίσεις στις οποίες στηρίζονται οι μέθοδοι υπολογισμού.
                                    
                                 
                     
            
               2.   
               Λοιπές επιδοτήσεις. Οι γαλλικές αρχές συμπληρώνουν στον πίνακα 2 όλα τα λοιπά μέτρα ενίσχυσης και στήριξης για την κάλυψη των πρόσθετων λειτουργικών δαπανών των οικονομικών φορέων που συνδέονται με τον εξόχως απόκεντρο χαρακτήρα των περιοχών.
               
                  Πίνακας 2
               
               
                           Μέτρο ενίσχυσης/στήριξης (1)
                           
                        
                        
                           Περίοδος (2)
                           
                        
                        
                           Στοχευόμενος τομέας (3)
                           
                        
                        
                           Ποσό προϋπολογισμού σε EUR (4)
                           
                        
                        
                           Ετήσιες δαπάνες, σε EUR (2019-2024) (5)
                           
                        
                        
                           Μερίδιο του προϋπολογισμού που μπορεί να καταλογιστεί σε αντιστάθμιση του πρόσθετου κόστους (6)
                           
                        
                        
                           Εκτιμώμενος αριθμός δικαιούχων επιχειρήσεων (7)
                           
                        
                        
                           Σημειώσεις (8)
                           
                        
                     
                           [κατάλογος]
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Σημειώσεις στον πίνακα 2:
                           
                                       
                                          (1)
                                       
                                    
                                    
                                       Παρέχετε πληροφορίες για την ταυτοποίηση και το είδος του μέτρου (πρόγραμμα, αριθμός κρατικής ενίσχυσης κ.λπ.).
                                    
                                 
                                       
                                          (2)
                                       
                                    
                                    
                                       Παρέχετε πληροφορίες για τα έτη που καλύπτει το μέτρο.
                                    
                                 
                                       
                                          (3)
                                       
                                    
                                    
                                       Παρέχετε πληροφορίες μόνο για τομεακά μέτρα.
                                    
                                 
                                       
                                          (4)
                                       
                                    
                                    
                                       Παρέχετε πληροφορίες σχετικά με τον συνολικό προϋπολογισμό του μέτρου και τις πηγές χρηματοδότησης.
                                    
                                 
                                       
                                          (5)
                                       
                                    
                                    
                                       Παρέχετε πληροφορίες για τις πραγματικές δαπάνες, σε ετήσια βάση, κατά την περίοδο παρακολούθησης (2019-2024), εφόσον είναι διαθέσιμες.
                                    
                                 
                                       
                                          (6)
                                       
                                    
                                    
                                       Παραθέστε κατά προσέγγιση εκτίμηση, ως ποσοστό του συνολικού προϋπολογισμού.
                                    
                                 
                                       
                                          (7)
                                       
                                    
                                    
                                       Παραθέστε κατά προσέγγιση εκτίμηση, όπου αυτό είναι εφικτό.
                                    
                                 
                                       
                                          (8)
                                       
                                    
                                    
                                       Υποβάλλετε παρατηρήσεις και διευκρινίσεις.
                                    
                                 
                     
            
               3.   
               Επιπτώσεις στον κρατικό προϋπολογισμό. Οι γαλλικές αρχές συμπληρώνουν στον πίνακα 3 το εκτιμώμενο συνολικό ποσό (σε EUR) μη εισπραττόμενων φόρων λόγω της εφαρμοζόμενης διαφοροποιημένης φορολόγησης.
               Πίνακας 3
               
                            
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                     
                           Διαφυγόντα φορολογικά έσοδα
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
            
               4.   
               Επιπτώσεις στις συνολικές οικονομικές επιδόσεις. Οι γαλλικές αρχές συμπληρώνουν στον πίνακα 4 δεδομένα από τα οποία προκύπτει η επίπτωση του μειωμένου συντελεστή των σχετικών έμμεσων φόρων στην κοινωνικοοικονομική ανάπτυξη των γαλλικών εξόχως απόκεντρων περιοχών. Οι δείκτες που απαιτούνται στον πίνακα 4 αφορούν τις επιδόσεις του τομέα του ρουμιού σε σύγκριση με τις γενικές επιδόσεις της περιφερειακής οικονομίας. Εάν ορισμένοι δείκτες δεν είναι διαθέσιμοι, είναι σκόπιμο να συμπεριληφθούν εναλλακτικά στοιχεία για τις συνολικές κοινωνικοοικονομικές επιδόσεις των γαλλικών εξόχως απόκεντρων περιοχών.
               Πίνακας 4
               
                           Έτος
                                 (1)
                              
                           
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                        
                           Σημειώσεις
                                 (2)
                              
                           
                        
                     
                           Περιφερειακή ακαθάριστη προστιθέμενη αξία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Στον τομέα του ρουμιού
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Στον τομέα «ζαχαροκάλαμο-ζάχαρη-ρούμι»
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Απασχόληση σε τοπικά αποστακτήρια
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Απασχόληση στον τομέα «ζαχαροκάλαμο-ζάχαρη-ρούμι»
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ποσοστό ανεργίας
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αριθμός ενεργών επιχειρήσεων
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αριθμός παραγωγών ρουμιού (συμπεριλαμβανομένων των ΜΜΕ)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Καλλιεργούμενη έκταση ζαχαροκάλαμου (εκτάρια)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Δείκτης επιπέδου τιμών – ηπειρωτική Γαλλία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Δείκτης επιπέδου τιμών – περιφέρειες
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αριθμός τουριστών – περιφέρειες
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αριθμός τουριστών – αποστακτήρια
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Σημειώσεις στον πίνακα 4:
                           
                                       
                                          (1)
                                       
                                    
                                    
                                       Οι πληροφορίες αυτές ενδέχεται να μην είναι διαθέσιμες για όλα τα έτη που απαριθμούνται.
                                    
                                 
                                       
                                          (2)
                                       
                                    
                                    
                                       Υποβάλλετε παρατηρήσεις και διευκρινίσεις, εφόσον κρίνεται σκόπιμο.
                                    
                                 
                     
            
               5.   
               Προδιαγραφές του καθεστώτος. Οι γαλλικές αρχές συμπληρώνουν τον πίνακα 5 για κάθε είδος ρουμιού (ρούμι «agricole» και ρούμι «sucrerie») και ανά περιοχή (Γουαδελούπη, Γαλλική Γουιάνα, Μαρτινίκα και Ρεϊνιόν). Εάν ορισμένοι δείκτες δεν είναι διαθέσιμοι, είναι σκόπιμο να συμπεριληφθούν εναλλακτικά στοιχεία για τις προδιαγραφές του καθεστώτος.
               Πίνακας 5
               
                           Ποσότητα (σε εκα
                                 (1)
                              )
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                     
                           Παραγωγή ρουμιού
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Παραγωγή παραδοσιακού ρουμιού
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Τοπικές πωλήσεις ρουμιού
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ρούμι που αποστέλλεται στην ηπειρωτική Γαλλία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Παραδοσιακό ρούμι που αποστέλλεται στην ηπειρωτική Γαλλία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Παραδοσιακό ρούμι που έχει αποσταλεί υπό συνθήκες παρέκκλισης
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ρούμι που αποστέλλεται σε άλλα κράτη μέλη
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ρούμι που εξάγεται σε τρίτες χώρες
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ρούμι ως ποσοστό εξαγωγών εκτός ΕΑΠ (%)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Μερίδιο του γαλλικού παραδοσιακού ρουμιού στην αγορά ρουμιού της ηπειρωτικής Γαλλίας (%)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ποσοστό αύξησης της αγοράς ρουμιού στην ηπειρωτική Γαλλία (%)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ποσοστό αύξησης της αγοράς αλκοολούχων ποτών στην ηπειρωτική Γαλλία (%)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Σημείωση στον πίνακα 5:
                           
                                       
                                          (1)
                                       
                                    
                                    
                                       Εκατόλιτρα καθαρής αλκοόλης.
                                    
                                 
                     
            
               6.   
               Παρατυπίες. Οι γαλλικές αρχές παρέχουν πληροφορίες για τυχόν έρευνες διοικητικών παρατυπιών, υποθέσεων φοροδιαφυγής όσον αφορά τους σχετικούς έμμεσους φόρους και λαθρεμπορίου των σχετικών αλκοολούχων προϊόντων στο πλαίσιο της εφαρμογής της άδειας. Παρέχουν αναλυτικές πληροφορίες, στις οποίες να περιλαμβάνονται τουλάχιστον πληροφορίες σχετικά με τη φύση της υπόθεσης, την αξία και τη χρονική περίοδο.
               
                            
                        
                     
            
               7.   
               Καταγγελίες. Οι γαλλικές αρχές παρέχουν πληροφορίες για το αν οι τοπικές, περιφερειακές ή εθνικές αρχές έχουν λάβει καταγγελίες σχετικά με την εφαρμογή της άδειας, είτε από δικαιούχους είτε από μη δικαιούχους.